Twitter-opprør
I det iranske presidentvalget i 2009 ble Twitter tatt i bruk som et politisk verktøy av unge opposisjonelle i protest mot det offisielle valgresultatet. De brukte sosiale medier til kontinuerlig å informere hverandre og omverdenen i et samfunn der TV, radio og aviser er strengt sensurert. Demonstrasjonene i Iran ble brutalt slått ned, men de unge i den arabiske våren lærte mye av sine iranske brødre og søstre.Det var underlig å se Facebooks logo i graffiti på murveggene i Kairo ved siden av slagord mot Hosni Mubaraks regime. En kommersiell amerikansk suksesshistorie ble et verktøy for revolusjonære. Politikere og partier i demokratiske land bruker sosiale medier med vekslende suksess for å oppnå direkte kontakt med velgere og sympatisører. I autoritære stater forsøker makthaverne, også der med vekslende suksess, å kontrollere eller stenge sosiale media. Sosiale medier og nettsteder fyller det vakuum som oppstår når TV og andre etablerte nyhetskanaler ikke formidler det som faktiske skjer i gatene.I tillegg til at journalister stilles for retten viser CPJ til hvordan myndighetene presser mediene til å utvise selvsensur. Human Rights Watch påpeker at et av Tyrkias grunnleggende menneskerettighetsproblemer er intoleranse for det frie ord.På denne bakgrunn er det ikke underlig at Erdogan omtaler sosiale medier som samfunnsfiende nr.1. - Det finnes nå en trussel som kalles Twitter. De beste eksemplene på løgner finnes der. For meg er sosiale medier den største trusselen mot samfunnet, sa Erdogan. Erdogan startet for ti år siden med å gjennomføre demokratiske endinger under påtrykk av EU, men nå er reformvåren for lengst over og regjeringen anklages for stadig mer autoritære trekk. Mannen som har vært statsminister i ti år og som er blitt gjenvalgt to ganger, fant det i helgen nødvendig å si at han ikke er en diktator.Det sier i grunnen ganske mye.
Statsminister Recep Tayyip Erdogan er ingen venn av Twitter. Midt i Tyrkias politiske storm kaller han nye sosiale medier for den «den største trussel mot samfunnet».